open-index/open-wikipedia-markdown huggingface dataset:
Juurtindik

**Juurtindik** (*Coprinopsis cinerea*) on söödav (kohe pärast korjamist) seeneliik kandseente hõimkonnas.

2014. aastal avastas mükoloogiaprofessor Markus Aebi juhitud uurimisrühm sellel seeneliigil, mis kasvab hobusesõnnikul, uue valgu, mis nimetati kopsiiniks. Sellel arvatakse olevat antibiootilised omadused.

## Viited

## Välislingid
*
Sulley Muntari

**Suleyman Ali "Sulley" Muntari** (sündinud 27. augustil 1984 Konongos) on Ghana jalgpallikoondise endine mängija.

Ta mängis viimati Hispaania esiliiga klubis Albacete poolkaitsjana.

## Saavutused
### Inglismaa
#### [[Portsmouth FC]]
*FA Cup (1):
**2008
### Itaalia
#### [[Milano Internazionale]]
*Itaalia meister (2):
**2008–2009, 2009–2010
*Coppa Italia (1):
**2010
*Supercoppa Italiana (2):
**2008, 2010
*UEFA Meistrite Liiga (1):
**2009–2010
*FIFA Club World Cup (1):
**2010
Kopsiin

**Kopsiin** on valk, mis eraldati 2014. aastal hobusesõnnikul kasvavast seenest juurtindikust ja see liigitatakse antimikrobiaalsete peptiidide (looduslike antibiootikumide) hulka.  

## Kirjandus
* ELLIE ZOLFAGHARIFARD, Could HORSE MANURE develop a new generation of antibiotics? Mushrooms on dung could be effective at killing bacteria, 10. november 2014
* Essig A, Hofmann D, Münch D, Gayathri S, Künzler M, Kallio PT, Sahl HG, Wider G, Schneider T, Aebi M., Copsin, a novel peptide-based fungal antibiotic interfering with the peptidoglycan synthesis., J Biol Chem. 12. detsember 2014;289(50):34953-64. doi: 10.1074/jbc.M114.599878. PMID: 25342741, PMCID: PMC4263892 

*Selles artiklis on kasutatud ingliskeelset artiklit [[:en:Copsin]] seisuga 18.03.2015.*
Tüümuse nuumrakud

**Tüümuse nuumrakud** on toimiva tüümusega sündinud loomade nuumrakkude liik, mis arvatakse olevat tüümuse sidekoeliste struktuuride residentrakud. 

Tüümuse nuumrakud on tuvastatud tüümuse sidekoelistes struktuurides, nagu tüümuse kihn ja sellest lähtuvad vaheseinad mis jaotavad elundi sagarikeks aga ka tüümuse säsis. 

Inimese tüümus sisaldab tüümuse nuumrakke, kuid nende täpne päritolu ja funktsioonid on seni veel teadmata. Arvatakse, et need rakud paiknevad tüümuse veresoonte ja perivaskulaarsete ruumide lähedal ja osalevad angiogeneesis ning eritavad mitmeid tsütokiine ja VEGFi.

Tüümuse involutsiooni korral on tuvastatud üskikuid nuumrakke. 

Osade tümoomi vormide näidistes on tuvastatud trüptaas positiivseid nuumrakke kasvajarakkude vahel. 

## Kirjandus
* Domenico Ribatti, Recent Advances in Angiogenesis and Antiangiogenesis, Bentham Books, lk 45–46, Google'i raamatu veebiversioon (vaadatud 18.03.2015)(*inglise keeles*)
Jefferson Farfán

**Jefferson Agustín Farfán Guadalupe** (sündinud 26. oktoobril 1984 Limas) on Peruu endine jalgpallur, kes mängis ründajana.

## Klubikarjäär
Farfán alustas klubikarjääri Peruu klubis Alianza Lima, kellega ta sõlmis lepingu 2001. 2002. aastal sai ta meeskonna üheks olulisemaks mängijaks ning aitas klubil tulla aastatel 2003 ja 2004 Peruu meistriks.

2004. aasta juunis suundus ta 3,5 miljoni euro eest Hollandi klubisse PSV Eindhoven, kellega sõlmis lepingu 2010. aastaks. Klubidebüüdi tegi ta 14. augustil 2014 liigamängus Roosendaaliga. Esimese värava lõi ta klubi emeskonnas 6. liigamängus Heerenveeniga. Ta lõi klubi meeskonnas Hollandi liigas mitu olulist väravat ja jõudis klubiga Meistrite Liiga hooajal 2004–2005 poolfinaali. Esimese värava lõi ta Meistrite Liigas 2:1 võidumängus Norra klubi Trondheimi Rosenborg üle. Aastatel 2005–2008 tuli PSV-ga neljal hooajal järjest Hollandi meistriks ja 2005 Hollandi karika võitjaks.

2008. aasta juunis suundus ta 10 miljoni euro eest Saksamaa klubisse Schalke 04. See oli kõige kallim üleminek klubi ajaloos. Ta sõlmis klubiga lepingu neljaks aastaks. Klubidebüüdi tegi ta 13. septembril 2008 mängus Dortmundi Borussiaga, kus ta lõi penaltist värava.

Hooajal 2011–2012 tegi ta 23. oktoobril 2011 mängus Bayer Leverkuseniga klubi meeskonnas oma sajanda mängu, kus ta lõi ka otsustava 1:0 võiduvärava. 2012. aprillis pikendas Farfán klubiga lepingut 2016. aastani.

2015. aasta aprillis liitus ta Araabia Ühendemiraatide klubiga Al Jazira.

2017. aasta jaanuaris sõlmis ta lepingu Venemaa klubiga Moskva Lokomotiv. Hooajal 2017–18 tuli ta klubiga Venemaa meistriks.

Aastatel 2021–2022 mängis Farfan kodumaa klubi Lima Alianza eest, pärast seda lõpetas ta mängijakarjääri.

## Koondisekarjäär
Farfán kuulus Peruu koondisse 2003. aasta Lõuna-Ameerika alla 20-aastaste meistrivõistlustel Uruguays.

Debüüdi Peruu rahvuskoondises tegi 23. veebruaril 2003 mängus Haitiga. 2007. aasta detsembris sai ta Peruu jalgpalliliidult 18-kuulise võistluskeelu. 2008. aasta juulis vähendati karistust kolme kuu võrra. Koondise juurde naasis 4. septembril 2010 2:0 võidumängus Kanada üle, kus ta lõi mõlemad väravad.

Ta kuulus Peruu koondisse neljal Copa América turniiril.

## Saavutused
;Alianza Lima
*Peruu meister (3): 2001, 2003, 2004, 2021, 2022
;PSV Eindhoven
*Hollandi meister (4): 2004–05, 2005–06, 2006–07, 2007–08
*Hollandi karika võitja (1): 2004–05
;Schalke 04
* Saksamaa karika võitja: 2010–11
* DFL-Supercup: 2011
;Al Jazira Club
*UAE President's Cup: 2015–16
;Moskva Lokomotiv
*Premjer Liga: 2017–18
*Venemaa karikas: 2016-17, 2018–2019

## Viited

## Välislingid
* Ametlik koduleht
Absoluutne ajaarvamine

**Absoluutne ajaarvamine** ehk rahvusvaheliselt **absoluutne kronoloogia** on arheoloogia ja ajaloo mõiste. Absoluutne ajaarvamine on sündmuste reastamine (dateerimine) praeguse hetke suhtes.

Absoluutsele ajaarvamisele vastandub suhteline ajaarvamine (ehk relatiivne kronoloogia).

Eestikeelses arheoloogias kasutatakse ka mõisteühendit absoluutne vanus.
Valdir Pereira

**Valdir Pereira** (8. oktoober 1928 Campos dos Goytacazes – 12. mai 2011 Rio de Janeiro) oli Brasiilia jalgpallur, keskpoolkaitsja. Tema hüüdnimi oli **Didi**.

Ta mängis Brasiilia koondises 1954., 1958. ja 1962. aasta maailmameistrivõistlustel ning tuli kahel viimasel korral maailmameistriks. 1958 nimetati ta ka turniiri parimaks mängijaks.

Klubitasandil mängis ta sh klubides nagu Fluminense, Botafogo ja Madridi Real.

Pärast jalgpallurikarjääri oli ta aastatel 1969–1970 Peruu jalgpallikoondise peatreener ning jõudis meeskonnaga 1970. aasta maailmameistrivõistlustel veerandfinaali. Lisaks oli ta veel mitme Brasiilia ja muu riigi jalgpalliklubi peatreener.
Suhteline ajaarvamine

Suhteline ajaarvamine (ehk relatiivne kronoloogia) on ajalooliste sündmuste järjestamine üksteise suhtes. Näiteks aastate loendamine mõne valitseja valitsemisaja alguse või mõne sündmuse (lahing, looduskatastroof jms) suhtes.

## Vaata ka
*ajaarvamine
*kronoloogia
Blockupy

**Blockupy liit** on rohkem kui 90 organisatsioonist ja rühmitusest koosnev vasakpoolne, pangandusvastane ja kapitalismikriitiline, valdavalt Euroopas tegutsev võrgustik.

Sinna kuuluvad Attac, die Linkspartei, der Revolutionäre Sozialistische Bund, die Vereinte Dienstleistungsgewerkschaft jpt.

## 2015. aasta meeleavaldused
Blockupy aktivistid korraldasid Saksamaal Maini-äärses Frankfurdis uue Euroopa Keskpanga hoone ametliku avamise puhul Euroopa Liidu kriisipoliitika vastase meeleavalduse, kuhu oodati üle 10 000 osavõtja. 

Meeleavaldus algas 18. märtsi hommikul. Juba esimesed teated meeleavaldusest ütlesid, et loobitakse kive ja süüdatakse politseiautosid.

Politseinikud vahistasid esialgsetel andmetel ligi 350 meeleavaldajat.

Pärastlõunaks oli teatatud 88 vigastatud politseiametnikust ja 550 vahistatud meeleavaldajast.

## Viited

## Kirjandus
* Demonstration trotz Verbot, Polizei nimmt „Blockupy“-Aktivisten fest, 18.05.2012
* Blockupy muss umplanen, EZB-Eröffnung erst 2015, 28.06.2014
; 2015. aasta meeleavaldus Frankfurdis
* "Symbol für das Beste in Europa" EZB-Zentrale eingeweiht, Proteste dauern an, 18. märts 2015
* EZB-ERÖFFNUNG, Ausschreitungen bei Blockupy-Protesten in Frankfurt, 18. märts 2015
* BLOCKUPY IN FRANKFURT, Angriffe auf Polizisten – Polizei nimmt Hunderte fest, 18. märts 2015
* GALERII: Frankfurdi mässulised ähvardavad Euroopa Keskpanga uut peakorterit, Õhtuleht.ee, 18. märts 2015
* Aadu Hiietamm, Euroopa Keskpank peab avatseremoonia okastraadi taga, 18. märts 2015
* Natalia Drozdiak ja Sarah Sloat, ‘Blockupy’ Protests Break Out in Frankfurt as ECB Opens New Building, 18. märts 2015
Wilhelm Abel

**Wilhelm Abel** (25. august 1904 Bütow – 27. aprill 1985 Göttingen) oli üks 20. sajandi tähtsamaid saksa ajaloolasi.

Ta oli 1947–1972 Göttingeni Ülikooli majandus- ja sotsiaalajaloo professor.

Ta võrdles viljahindu alates 1300. aastast ning leidis, et need sõltuvad rahvaarvust, näiteks viljahindade järsk langus hiliskeskajal (hiliskeskaja agraarkriis) tuli katkust.  

## Teosed
**Agrarkrisen und Agrarkonjunktur. Eine Geschichte der Land- und Ernährungswirtschaft Mitteleuropas seit dem hohen Mittelalter* (1935, uustrükk 1978)
Command & Conquer

"**Command & Conquer**" on 1995. aasta arvutimäng, mille töötas välja Westwood Studios ja mille andis välja Virgin Interactive. 

Mäng kujutab alternatiivset vaadet tänapäevale, kus toimub maailmasõda ÜRO Global Defense Initiative'i ja organisatsiooni Brotherhood of Nod vahel.

Mängu ühes missioonis toimub tegevus Eesti territooriumil.
Ne Ždali

**Ne Ždali** (kasutatud ka nime Ne ždali; Ne Zhdali, vene Не ждали) oli aastatel 1987–2012 tegutsenud *[[indie rock]]* ansambel. Ansambel asutati 1987. aastal Tallinnas.

Ansambli solist ja kitarrist oli Leonid Soibelman.Teine kitarrist oli aastani 1992 Mati Kivistik.

## Diskograafia
* "Rhinoceroses and other forms of life" (1990)
* "She-Ye-Ye" (1991)
* "Rhinoceroses and other forms of live" (1993)
* "Hey, driver, cool down the horses" (1994)
* "Whatever happens, Twist!" (1995)
* "Live Rarities Vol. 1" (1997)
* ""Pollo d'oro" together with THE BILLY TIPTON MEMORIAL SAXOPHONE QUARTET" (1998)
* "Rhinoceroses and other forms of live (re-release)" (1999)
* "She-Ye-Ye" (2001)
Ardor

"**Ardor**" on eesti helilooja Erkki-Sven Tüüri 2001. aastal loodud marimbakontsert. Muusikateose pikkus on 25 minutit. Teose kandsid esimest korda ette 25. jaanuaril 2002 Walesis BBC Walesi Rahvusorkester ja Pedro Carneiro marimbal (dirigent Petri Sakari).

## Viited
Tšellokontsert

**Tšellokontsert** on tšellole ja orkestrile loodud muusikateos (instrumentaalkontsert).

## Tšellokontserte
*Erkki-Sven Tüür "Tšellokontsert", 1996
Andero Nimmer

**Andero Nimmer** (sündinud 21. augustil 1986 Nissi vallas) on eesti muusik ja laulukirjutaja.

Pärast Turba Gümnaasiumi lõpetamist läks ta õppima Tartu Ülikooli, kus lõpetas 2013. aastal ajaloo eriala magistrikraadiga. Aastatel 2011–2016 töötas Nimmer Turba koolis ajaloo ja ühiskonnaõpetuse õpetajana. 2018. aastast töötab Rahvusarhiivi arhivaarina.

2008. aasta lõpus asutas ta koos Indrek Upsiga alternatiivroki bändi Laika Virgin. 2010. aastal liitus ansambliga laulja Fredy Schmidt ning sügisel ilmus Laika Virgini debüütsingel "Nähtamatu". Bändi 2011. aastal ilmunud debüütalbum pälvis Eesti Muusikaauhindade galal Aasta Alternatiivalbumi auhinna. 2013. aasta kevadel asutasid Andero Nimmer ja Fredy Schmidt uue ansambli NimmerSchmidt. 2014. aasta alguses ilmunud NimmerSchmidti debüütalbum "Kirgede torm" pälvis muuhulgas Eesti Ekspressi nädala plaadi tiitli. NimmerSchmidti singel "Sandra" valiti lauluvõistluse Eesti Laul 2014 20 parima loo sekka. See osales lauluvõistluse esimeses poolfinaalis 14. veebruaril 2014. Lauluvõistlusel Eesti Laul 2015 osales NimmerSchmidt singliga "Kellega ma tutvusin?". 20 parima loo hulka valitud laul osales lauluvõistluse teises poolfinaalis 14. veebruaril, taustalauljateks Taavi Peterson ja Kristjan Saharov.

## Viited
Fredy Schmidt

**Fredy Schmidt** (sündinud 10. veebruaril 1988 Tallinnas) on Eesti laulja ja muusik. Ta on laulnud ja muusikat kirjutanud mitmes Eesti ansamblis.

2007. aastal lõi ta Tartus *indie-pop*i ansambli Animal Drama. Ansambli koosseisu kuulusid lisaks Fredyle (laul, akustiline kitarr, elektrikitarr) Argo Vals (akustiline kitarr, elektrikitarr), Liis Ring (elektrikitarr, taustalaul), Kristjan-Julius Laak (klahvpillid), Indrek Mällo (bass) ja Karl-Juhan Laanesaar (trummid). 2010. aasta Raadio 2 Aastahiti hääletuse tulemusel sai Animal Drama singel "Taevasinine" aasta demo auhinna[6] ning bänd esines ka edetabeli galasaates, mida kandis üle Eesti Televisioon. Samal aastal ilmus nende debüütalbum "Animal Drama", mida Lauri Leis iseloomustas Postimehes kui nõrkade lugudeta plaati, mille palade üle võiks uhkust tunda ka tähtsad välismaised artistid.[7]

Fredy Schmidt tegutses mitu aastat ansamblis Laika Virgin, kus ta oli laulja ja muusika autor. 2011. aastal andis Laika Virgin välja oma debüütalbumi, millel tegi kaasa mitu eesti lauljat. 2012. aasta Eesti Muusikaauhindade galal sai helikandja aasta alternatiivalbumi auhinna.

Pärast Laika Virginist lahkumist lõid 2013. aasta kevadel Fredy ja endine bändikaaslane Andero Nimmer Tartus elektropopansambli NimmerSchmidt. NimmerSchmidti singel "Sandra" valiti lauluvõistluse Eesti Laul 2014 20 parima loo sekka. See osales lauluvõistluse esimeses poolfinaalis 14. veebruaril 2014. Lauluvõistlusel Eesti Laul 2015 osales NimmerSchmidt singliga "Kellega ma tutvusin?"[6]. 20 parima loo hulka valitud laul osales lauluvõistluse teises poolfinaalis 14. veebruaril[7], taustalauljateks Taavi Peterson ja Kristjan Saharov.

Tal on kooselust ajakirjaniku ja kultuurikriitiku Merilyn Merisaluga kaks last.
Tšellokontsert (Tüür)

"**Tšellokontsert**" on eesti helilooja Erkki-Sven Tüüri 1996. aastal loodud tšellokontsert. Muusikateose pikkus on 20 minutit. Teose kandsid esimest korda ette 3. märtsil 1997 Šveitsis Lausanne'is Lausanne'i Kammerorkester ja David Geringas tšellol (dirigent Rüdiger Bohn).

## Viited
Crystallisatio

"**Crystallisatio**" on eesti helilooja Erkki-Sven Tüüri 1995. aastal kammerorkestrile loodud teos. Muusikateose pikkus on 12 minutit. Teose esmaettekanne oli 28. märtsil 1995. aastal Eesti Muusika Päevadel (esitas Eesti Noorte Filharmoonia Orkester, dirigent Toomas Kapten).

## Viited
Aadu Pirk

**Aadu Pirk** (18. jaanuarini 1938 **Aadu Birk**; 15. september 1919 Tallinn – 10. mai 1945 Praha lähedal) oli Eesti (lipnik) ja Saksamaa (Obersturmführer) sõjaväelane.

Ta lõpetas aastal 1937 Jakob Westholmi Gümnaasiumi. Aastatel 1938–1940 õppis ta Tartu Ülikoolis õigusteadust, aastatel 1940–1942 kehalist kasvatust, kumbagi stuudiumi ta ei lõpetanud. Ta oli EÜS Põhjala liige.

Aastast 1942 oli ta Eesti leegionis. Aastatel 1942–1943 viibis ta täienduskursustel Bad Tölzis SS-ohvitseride koolis. Aastal 1943 oli ta ohvitser 42. SS-vabatahtlike rügemendis.

Jaanuarist 1944 oli ta ohvitser 45. Relva-SS Grenaderirügemendis, alguses 1. kompaniis. Ülendati jaanuaris Obersturmführeriks. Märtsist 1945 oli ta sama rügemendi 2. kompanii ülem.

Aadu Pirk langes 10. mail 1945 Praha lähedal.

## Isiklikku
Tema isa oli Eesti poliitik Ado Birk ja tema õde Regina Birk oli arst. Tema vanaisa nimi oli samuti Aadu Birk.

## Viited

## Välislingid
*Album Academicum Universitatis Tartuensis 1918-1944
*Ohvitseride andmekogu
Dedication

"**Dedication**" on eesti helilooja Erkki-Sven Tüüri 1990. aastal tšellole ja klaverile loodud muusikateos. Muusikateose pikkus on 7 minutit.

## Viited
Exodus (Tüür)

"**Exodus**" on eesti helilooja Erkki-Sven Tüüri 1999. aastal loodud muusikateos. Muusikateose pikkus on 15 minutit. Teose kandis esimest korda ette 26. oktoobril 1999 Suurbritannias City of Birmingham Symphony Orchestra (dirigent Paavo Järvi).

## Viited
Igavik (muusikateos)

**"Igavik"** on eesti helilooja Erkki-Sven Tüüri 2006. aastal loodud muusikateos. Muusikateose pikkus on 6 minutit. Teose esmaettekanne toimus 26. märtsil 2006 Lennart Meri matusetseremoonial, kus selle esitasid Eesti Rahvusmeeskoor, Eesti Filharmoonia Kammerkoori meesrühm ja Tallinna Kammerorkester (dirigent Tõnu Kaljuste).

## Viited
Inquiétude du fini

"**Inquiétude du fini**" on eesti helilooja Erkki-Sven Tüüri 1992. aastal loodud muusikateos. Muusikateose pikkus on 15 minutit. Teose kandsid esimest korda ette 1. detsembril 1992 Soomes Espoos Tapiola Kammerkoor, Tapiola Sinfonietta (dirigent Eric-Olof Söderström).

## Viited
Alfons Dopsch

**Alfons Dopsch** (14. juuni 1868 Lobositz (Lovosice) – 1. september 1953 Viin) oli Austria ajaloolane.

Ta oli 1900–1938 Viini ülikooli professor. 

1892. aastast tegi ta kaastööd sarjale "Monumenta Germaniae Historica".

Ta näitas antiikaja ja keskaja vahelist konstitutsioonilist, sotsiaalset, majanduslikku ja kultuurilist järjepidevust.

## Tunnustus
* 1953 Viini linna ausõrmus

## Mälestuse jäädvustamine
Üks Viini tänav kannab tema nime.

## Teosed
**Die Wirtschaftsentwicklung der Karolingerzeit*, 2 kd, 1912–1913, 2. trükk 1923–1924
**Wirtschaftliche und soziale Grundlagen der europäischen Kulturentwicklung aus der Zeit von Cäsar bis auf Karl den Grossen*, 1918–1920, 2. trükk 1921–1922
Illusion

"**Illusion**" on eesti helilooja Erkki-Sven Tüüri 1993. aastal loodud muusikateos; ühtlasi üks kolmest loost (teised kaks on "Action" ja "Passion") tsüklis "Action.Passion.Illusion". Muusikateose pikkus on 4 minutit. Teose kandis esimest korda ette 25. oktoobril 1993 Tallinna Kammerorkester (dirigent Tõnu Kaljuste).

## Viited

## Välislingid
*Heliteose kirje koos helinäitega Eesti Muusika Infokeskuse lehel
Juksirahu

**Juksirahu** (rööpnimega *Juksirahu poolsaar*) on Saare maakonnas Eeriksaare poolsaare tipus olev poolsaar. Maapinna tõusmise tõttu on varasemast saarest saanud poolsaar.

Poolsaare koordinaadid on .
Koerakuiv

**Koerakuiv** on Saaremaa läänerannikul Vilsandi rahvuspargis asuv 1 hektari suurune saar. Saare rannajoone pikkus on 596 meetrit.

Saar asub Atla poolsaarest 100 meetri kaugusel.

Saar on pikliku kujuga ja liivase pinnamoega.

Saare koordinaadid on .

## Välislingid
*
Kriimilaid

**Kriimilaid** (rööpnimedega **Kriimi laid, Kriimi saar**) on Saare maakonnas Ariste lahes asuv 3 hektari suurune saar (laid). Saare rannajoone pikkus on 1,3 kilomeetrit.

Laid asub 1,5 kilomeetrit Tiirimetsa rannikust. Laid on pikliku kujuga, selle läänerannikul asub 2 maasäärt. Laid on liivase pinnamoega.

Kriimilaid kuulub Rahuste looduskaitseala Kriimi loodusreservaati ja on looduskaitse all.

Saare koordinaadid on .

## Välislingid
*
Kullikare

**Kullikare** (ka **Kullilaid**) on Saare maakonnas Saastna lahes asuv 300 m² suurune saar (laid). Kare rannajoone pikkus on 79 meetrit.

Saar kuulub Kahtla-Kübassaare hoiualasse ja on looduskaitse all.

Saare koordinaadid on .

## Välislingid
*
Kurgurahu

**Kurgurahu** on Saare maakonnas Saaremaa vallas Vilsandi rahvuspargis Kuusnõmme lahes asuv 4 hektari suurune saar. Saare rannajoone pikkus on 1,2 kilomeetrit.

Rahu asub 1 kilomeeter Umalakottidest lõunas ja 600 meetrit Kuusnõmme poolsaarest läänes. Rahu on pikliku kujuga, seal kasvab rohttaimestikku ja esineb roostikku.

Saare koordinaadid on .

## Välislingid
*
Norman Cantor

**Norman Frank Cantor** (19. november 1929 Winnipeg – 18. september 2004 Miami) oli Kanada juudi päritolu USA ajaloolane.

Ta on kirjutanud peamiselt populaarteaduslikke kaasakiskuvas stiilis üldkäsitlusi keskajast.

## Teosed
**Medieval History: Life and Death of a Civilization*, 1963; ümbertöötatud trükk: *The Civilization of the Middle Ages*, 1992
**Inventing the Middle Ages: The Lives, Works, and Ideas of the Great Medievalists of the Twentieth Century* (1991), 
**Inventing Norman Cantor: Confessions of a Medievalist*, 2002 (mälestused)
Bardo Rahvusmuuseum

**Bardo Rahvusmuuseum** (, prantsuse keeles Musée national du Bardo) on muuseum Tuneesia pealinnas Tunises (läänepoolses Bardo eeslinnas). 

1888. aastal avatud muuseumi pindala on 2 hektarit, millest väljapanekute all on 9000&nbsp;m².

## 2015. aasta terrorirünnak

2015. aasta 18. märtsil ründasid kolm Kalašnikovi automaatide ja käsigranaatidega relvastatud meest parlamendihoone kõrval asuvat muuseumi ja võtsid pantvangiks selle külastajaid. Terrorirünnakus hukkus 25 inimest (neist 20 olid turistid Itaaliast (3), Saksamaalt (3), Poolast (3), Colombiast (2), Hispaaniast (2) ja Brasiiliast) ja üks politsei teenistuskoer, vigastada sai 44 inimest.

## Galerii

Deesse mere Bardo National Museum.jpg|
Demeter Bardo National Museum.JPG|
Terracotta statue of Baal-Hammon on a throne AvL.JPG|
Bardo National Museum tanit-edit.jpg|


Ksour Essaf cuirasse Leroux.jpg|
Amphore anthropomorphe Musée Bardo.jpg|
Bijoux puniques au Musée du Bardo.jpg|
Casa1.jpg|


Tunis Bardo Masque 2.jpg|
Tunis Bardo Masque 4.jpg|
Tunis Bardo Masque 1.jpg|


Bardo museum roman busts.jpg|
Buste 5 Bardo National museum.jpg|
Buste 2 Bardo National Museum.jpg|
Tunis Bardo Buste 11.jpg|


Bey of Tunis throne.JPG|
Bardo céramique fatimide-edit.JPG|
Gerra.jpg|
Porta1.jpg|


## Viited

## Kirjandus
*Blanchard-Lemée M. et al. Sols de l'Afrique romaine. Mosaïques de Tunisie. Paris, 1995. ISBN 2-7433-0056-6
*Magi G., Fabbri P. Kunst und Geschichte Tunesiens. Florenz: Casa Editrice Bonechi, 2008. Lk 13–20. ISBN 978-88-476-2179-4

## Välislingid

* Koduleht
Georges Duby

**Georges Duby** (7. oktoober 1919 Pariis – 3. detsember 1996 Le Tholonet) oli prantsuse ajaloolane Annaalide koolkonnast.

Teda huvitasid inimeste, mõtteviiside, sotsiaalsete rühmade ja looduse vahelised suhted. Ta on kirjutanud muu hulgas keskaja argielust, arhitektuurist ja kunstist.

1987. aastast oli ta Prantsuse Akadeemia liige.

## Teoseid
**Guerriers et paysans*, 1973
**Le Chevalier, la femme et le prêtre*, 1981
**L'Histoire continue*, 1991 (mälestused)

### Eesti keeles
**Katedraalide aeg: kunst ja ühiskond 980–1420*,  Tallinn : Kunst, 1999 (2. trükk 2007), tõlkinud Tatjana Hallap
Niasviži rajoon

**Niasviži rajoon** on 2. järgu haldusüksus (rajoon) Minski oblastis Valgevenes. Rajooni pindala on 863 km². 2009. aasta seisuga elas seal 41 618 inimest.

Rajoon moodustati 1940. aastal. Rajoon koosneb järgmistest külanõukogudest: Astroŭki, Haradzieja, Hryckievičy, Jušavičy, Kazły, Karcevičy, Łańi, Lavonavičy, Lipa, Zubki, Niasviž, Siejłavičy ja Snoŭ külanõukogu.

Halduskeskus on Niasviži linn. Teised suuremad asulad on Haradzieja alev ja Snoŭ.


Belarus-Vyalikaya Lysitsa-Church of Exaltation of Holy Cross-2.jpg|Vialikaja Lysica
Вялікая Ліпа. Агульны від на стайні Абуховічаў.jpg|Vialikaja Lipa
Сноў. Краявід.jpg|Snoŭ


Rajooni tähtsamad jõed on Łań ja Uša. Rajooni lõunaosa asub Kapyli kõrgustikul, põhjaosa aga Stoŭbcy tasandikul. Kõrgused jäävad üldiselt vahemikku 180–200 meetrit üle merepinna, kõrgeim koht asub Niasvižist lõunas (230 meetrit). 

2009. aasta seisuga olid elanikest 88,85% valgevenelased, 5,28% venelased, 4% poolakad, 1,09% ukrainlased ja 0,78% oli teistest rahvustest. 82,63% elanike emakeel oli valgevene keel, 15,35% elanike emakeel oli vene keel. Koduse keelena kasutas valgevene keelt 68,33%, vene keelt aga 26,64% elanikke.

## Viited

## Välislingid

*Rajoon Minski oblasti täitevkomitee kodulehel (*vene keeles*)
*Rajooni täitevkomitee koduleht (*vene keeles*)
*Rajooni kaart
Harry Bresslau

**Harry Bresslau** (22. märts 1848 Dannenberg (Elbe) – 27. oktoober 1926 Heidelberg) oli juudi päritolu Saksamaa ajaloolane.

Ta oli Johann Gustav Droyseni ja Leopold von Ranke õpilane. Aastatel 1890–1918 oli ta Strasbourgi Ülikooli professor. Ta andis Monumenta Germaniae Historica raames välja kroonikaid, pühakuelugusid ning Saksa kuningate ja Saksa-Rooma keisrite ürikuid aastatest 1002–1039. Tema diplomaatika meetod mõjutas Theodor von Sickelit ja Julius von Fickerit.

Ta astus poleemikasse Heinrich von Treitschke juudivastaste kirjutistega. Nii Treitschke kui ka tema enda meelest oli ta assimileerunud juudi näide. Bresslau eesistumisel asutati 1885 Historische Kommission für die Geschichte der Juden in Deutschland.

Tema tütar Helene Bresslau abiellus 1912 Albert Schweitzeriga. 

## Teoseid
**Urkunden der deutschen Könige und Kaiser*, 3–4,  1900–1909
**Handbuch der Urkundenlehre für Deutschland und Italien*, 1–2, 1912–1931
***Geschichte der Monumenta Germaniae Historica'', 1921
Kuldar Traks

**Kuldar Traks** (sündinud 1978) on eesti tõlkija, toimetaja ja filosoof.

Ta on eesti keelde tõlkinud Richard Hammondi, Thando McLareni, Neil Morrise jt raamatuid.
Luxori kubernerkond

**Luxori kubernerkond** on 1. järgu haldusüksus Egiptuses. Hõlmab Luxori, Isnā ja Armanti linnad Niiluse orus.

Kubernerkond moodustati 2009. aastal Qinā kubernerkonna osast.

## Viited

## Välislingid

* Luxori kubernerkonna koduleht *(araabia keeles)*
Baltic Beverages Holding

**Baltic Beverages Holding** on õlletootmisettevõte, mis kuulub Carlsberg Groupile. Baltic Beverages Holding on oluline õlleturustaja Ukrainas ja Baltimaades.

Eestis tegutseb ettevõtte allüksus *Baltic Beverages Holding OÜ*.

Varem kuulus ettevõtte alla ka Venemaa õlletootja Baltika, kuid see riigistati 2023. aastal.
Madurauvolfia

**Madurauvolfia** (*Rauwolfia serpentina*) on koerakooluliste sugukonna taimeliik. 

## Botaanilised tunnused
Madurauvolfia on igihaljas kuni 1 m kõrgune mitmeaastane poolpõõsas.

Taime risoomil on sügavale, 2–3 m, juurdunud pikad kõrvaljuured. Varsi on mitu ja nende küljes 3–5 kaupa männastes lehed. 

Õied asetsevad õisikutes ja on tumeroosat või valget värvi. 

Vili on luuvili.

## Levila
Looduslikult kasvab taim Indohiina ja Hindustani poolsaarel, Sri Lanka ja Indoneesia niisketes troopikametsades. 

Istandustes viljeldakse taime Indias, Pakistanis, Tais ja Indoneesias.

## Saadused
Madurauvolfia peamiseks saaduseks on juurikad ja juured (*Rauwolfiae radix, Rauwolfiae serpentinae radix, radices Rauwolfiae serpentinae*) mida kogutakse viljade valmimise ajal.

Droogina kirjeldatakse 2 cm jämedusi ja kuni 15 cm pikkusi risoomi- ja juuretükke. 

Madurauvolfia droog peab Saksa farmakopöa järgi sisaldama vähemalt 1% alkaloide ja Prantsuse farmakopöa järgi reserpiin-restsinnamiini rühma alkaloide olema vähemalt 0,1%.  

NSV Liidu aegadel oli saadaval preparaat *Raunatin*.

### Reserpiin
Droogist eraldatud reserpiinil on vererõhku alandav toime ja seda tarvitatakse ka neuroleptikumina. Kasutades trankvillisaatorina (rahustina) avaldab toimet hüpotalamusele. 

### [[Rahvameditsiin]]is
India rahvameditsiinis on kasutatud madurauvolfiat maohammustuse korral ning arvatakse, et selle ja juure kuju järgi on taim saanud mitmes keeles ka maoga seostuva nimetuse.

India ajurveedas on peetud teda universaalse toimega imerohuks (*Sarpagandha* ja *Chandrá*), mis aitavat nii maohammustuse kui ka hulluse vastu. 

## Viited

## Kirjandus
* Joseph Monachino, Rauvolfia serpentina – Its history, botany and medical use, Economic Botany, oktoober–detsember 1954, 8. väljaanne, nr 4, lk 349–365
* Sissekanne Encyclopædia Britannica-s
*Sissekanne GRINis
* Sissekanne ITISes
* Sissekanne NCBI Taxonomy databases
* A.B.D. SELVAM ja S. BANDYOPADHYAY, Fluorescence Analysis on the Roots of Rauvolfia Serpentina (L.) Benth. Ex Kurz Under UV Radiation., Ancient Science of Life Vol: XXIV (4) aprill, mai, juuni – 2005, lk 164–167
*  Rauvolfia serpentina Overview Page
* Rauvolfia serpentina
* Shivalika Pathania, Vinay Randhawa, Ganesh Bagler, Prospecting for Novel Plant-Derived Molecules of Rauvolfia serpentina as Inhibitors of Aldose Reductase, a Potent Drug Target for Diabetes and Its Complications, 17. aprill 2013, DOI: 10.1371/journal.pone.0061327
* Indian Snakeroot
* Sarpagandha – Rauwolfia serpentina, 7. veebruar 2014

*Selles artiklis on kasutatud ingliskeelset artiklit [[:en:Rauvolfia serpentina]] seisuga 19.03.2015.*
Big Data Scoring

**Big Data Scoring** on Eesti päritolu infotehnoloogiaettevõte, mis on töötanud välja lahendusi, kuidas sotsiaalmeediast (nt Facebookist) saadud andmeid kasutada laenuvõime hindamiseks. Ettevõte asutati 2013 ja sellel on esindused Eestis, Soomes ja Poolas.

## Välislingid
*Ettevõtte koduleht
Mulungu dalitsa Malaŵi

**"Mulungu dalitsa Malaŵi"** (inglise keeles "Oh God Bless Our Land of Malawi") on Malawi riigihümn. Hümni viisi ja sõnade autor on Michael-Fredrick Paul Sauka. 

Hümn võeti kasutusele 1964. aastal.

## Välislingid
*Malawi: ''Mulungu dalitsa Malaŵi''
*'Oh God Bless our Land of Malawi' MIDI
Catherine Chikwakwa

**Catherine Chikwakwa** (sündinud 24. juulil 1985 Blantyres) on Malawi pikamaajooksja.

Ta võitis 2004. aastal juunioride kergejõustiku maailmameistrivõistlustel 5000 meetri jooksus hõbemedali. Ta on osalenud muu hulgas aastatel 2001, 2003 ja 2005 kergejõustiku maailmameistrivõistlustel ning Sydney ja Ateena olümpiamängudel.

## Viited
Arbedo lahing

**Arbedo lahing** peeti 1422. aasta 30. juunil Milano hertsogiriigi ja Vana Šveitsi Konföderatsiooni vahel.

## Taust
Aastal 1419 ostsid Uri ja Unterwaldeni kantonid Sacco parunitelt Bellinzona kindluse, kuid ei suutnud seda küllaldaselt kaitsta. Kui šveitslased lükkasid aastal 1422 tagasi Milano ettepaneku kindlustatud linn tagasi osta, lõid Milano Visconti väed, mida juhtis Francesco Bussone (tuntud ka kui  *Il Carmagnola*), šveitslaste Bellinzonas olnud väed taganema. Katse kindlust koos teiste konföderatsiooni liikmetega tagasi vallutada viis Bellinzonast 3 kilomeetrit põhja pool Arbedo-Castiones toimunud lahinguni. Il Carmagnola juhtis Milano hertsogiriigi väed šveitslaste vastu ning oli võidukas.

## Lahing

Šveitslased olid peamiselt relvastatud hellebardidega ja alguses suutsid nad Lombardia ratsaväge edukalt rünnata. Seejärel tõi Milano vägede juhataja Francesco Bussone ette vibupüssidega varustatud mehed, lastes samas oma ratsaväelastel sadulast maha tulla. Sadulast tulnud mehed kasutasid seejärel piike, mille ulatus oli suurem kui hellebardidel. Täiendav surve pandi šveitslastele peale külgedelt, kust anti samuti vibupüssidest tuld.

Milano vägi hakkas šveitslasi tagasi suruma ning viimased päästis täielikust hävingust vaid ühe moonaotsijate salga ilmumine - milanolased olid veendunud, et tegemist on uue lahingusse sekkuva jõuga. Kui Milano väed seejärel ümber organiseerimiseks tagasi tõmmati, põgenesid šveitslased peale rohkete kaotuste kandmist lahinguväljalt.

## Tagajärjed
Võiduga kindlustas hertsogiriik Bellinzona ja Leventina enda valdusse jäämist. Lisaks sai Milano enda valdusse ka Val d'Ossola, mis tähendas, et šveitslased kaotasid kõik territooriumid, mille nad olid sõjakäikudega juurde saanud. Peale Arbedo lahingus saadud kaotust katkestasid šveitslased pikaks ajaks laienemise Lago Maggiore järve suunas ja just kaotus Arbedo lahingus viis selleni, et šveitslased suurendasid oma vägedes piigimeeste hulka.

## Vaata ka
*Vana Šveitsi Konföderatsiooni lahingud

## Allikad
* P. Pieri. "Il Rinascimento e la crisi militare italiana".
* M. Mallett. "Mercenaries and their Masters: Warfare in Renaissance Italy".
* E. Pometta. "Come il Ticino venne in potere degli Svizzeri. Bellinzona".
* A. Battistella. "Il conte di Carmagnola".

## Viited
Tallinna vallkindlustused

**Tallinna vallkindlustused** on väljaspool Tallinna linnamüüri asunud uusaegsete kaitserajatiste vöönd.

Vallkindlustusi hakati arendama selleks, et viia linna kindlustused vastavusse tulirelvade kasutuselevõtmisest tulenevate uute vajadustega.

Tallinna vallkindlusted kujundati senisest eesvallist ja see moodustas koos linnamüüriga taktikalise terviku.

Tallinna vallkindlustuste esimene osa rajati 1463–73. Selle moodustasid Nunnavall koos vallikraaviga, mis rajati Nunnavärava ja Suure Rannavärava vahele, linna idaküljele rajatud palissaad ning Viru värava eesvärava ette rajatud  vallivärav koos hulknurkse vallivärava Suure zwingeriga. Nende järel valmis esimene ettenihutatud suurtükitorn Kiek in de Kök, mida ehitati 1475–83.

Tallinna vallkindlustused hõlmasid 19. sajandi alguses 78 ha. Viimast korda kohendati neid Krimmi sõja ajal 1854–55.

Tänapäeval on Tallinna vallkindlustustest säilinud kolmandik, näiteks Ingeri, Rootsi ja Skoone bastion, osaliselt ka Suure Rannavärava ja Viru värava bastion. Nendel paikneb haljasala, mis eraldab Tallinna vanalinna ülejäänud linnast.
## Vaata ka
*Tallinna muldkindlustusvöönd

## Viited
Handsa

**Handsa** (ka *hanss, hansa*) on kodustes tingimustes rukkilinnastest valmistatud alkohoolne jook (puskar), setode rahvusjook. Handsa alkoholisisaldus võib olla erinev, enamasti üle 40%. Handsa kvaliteet sõltub lisaks etanoolile mitmesuguste puskariõlide sisaldusest, mida vähendatakse tootmisseadmetest (aurutist) mitmekordse töötlemisega (nn "läbi ajamisega"). Kuna joogi kvaliteedi, sealhulgas pohmelust tekitavate puskariõlide või isegi metanooli sisalduse kontrollimine on tootjale ja tarbijale vabatahtlik, on selle edasimüümine ja valmistamine hoolimata rahvusjoogi staatusest Eesti alkoholiseaduse järgi keelatud.

## Viited

## Välislingid
* Handsa. Lahutamatu seto kultuurist Ahto Raudoja, 2009. Horisont nr 4
Melnsils

**Melnsils** (ka Mellsils, liivi keeles Mustānum) on küla (*ciems*) Lätis Talsi piirkonnas Roja vallas Liivi lahe kaldal. Ajalooliselt oli see küla liivlaste asualal. Kuni Läti iseseisvumiseni kuulus küla Dundaga mõisale.

Melnsils asub Riiast 150 ja valla keskusest Rojast 22 kilomeetri kaugusel merepinnast 13 meetri kõrgusel. Külas on kalatööstus, seal asub postkontor. Melnsilsi jääb ka Melnsilsi bussipeatus.

Külas asub kalmistu, kus asuvad ka teises maailmasõjas langenute ühishauad. Melnsilsi piiril asuv hiiepaik Baķi Kirikumägi on muinsusmälestistena kohaliku kaitse all. Tromeļise lossiks kutsutav keskaegsete kindlustiste piirkond on regionaalse kaitse all.

XIX sajandil asus Melnsilsis kõrts. XIX sajandi alguses jäid Melnsilsi alad Kruste külla. Kruste ulatus aastal 1826 Ģipkast Kolka lähistel oleva Sēņi mäeni. Hiljem jagunes Kruste Uši, Ēvaži, Aizklāņi ja Melnsilsi küladeks.  Aastal 1935 oli külas 307 elanikku, neist 15 olid liivlased. Aastail 2009–2021 kuulus küla Roja piirkonda.

## Elanike arv


* 307 (1935)
* 417 (1970)
* 317 (1979)
* 207 (1989)
* 224 (2000)

* 164 (2011)
* 164 (2015)
* 159 (2017)
* 138 (2020)
* 144 (2025)


## Viited
Pitrags

**Pitrags** (liivi keeles *Pitrõg*, vanas liivi kirjaviisis *Pytro̤g*) on küla (*ciems*) Lätis Kuramaal Talsi piirkonnas Kolka vallas. Ajalooliselt oli see küla liivlaste asualal.

Küla on esmamainitud 1582. aastal (nimega *Pudteraggen*). Legendi kohaselt asutasid selle neli Saaremaalt tulnud venda. 1826. aastal oli külas 190 elanikku. 1902. aastal ehitati sinna baptistide palvemaja ja 1938. aastal rajati muul. Kuni Läti iseseisvumiseni kuulus küla Dundaga mõisale. Aastail 2009–2021 kuulus küla Dundaga piirkonda.

Pitrags jääb Slītere rahvusparki. Külas kasvavad kolm mändi on looduskaitse all. 

Külas asuv Pitragsi keskaegne kalmistu on regionaalse mälestisena muinsuskaitse all. Kohaliku legendi kohaselt on sinna kalmistule maetud lahingus hukkunud võõramaa laevnikud. Tänapäeval on kasutusel Pitragsi ja Košragsi vahel asuv Pitragsi-Košragsi kalmistu.

Kuigi külakeskus pole otseselt muinsuskaitse all, on omavalitsus tunnistanud külasüdame kultuuriväärtuslikuks piirkonnaks. Väärtuslikeks loetakse põllumajandusega tegelenud kalurite Saknese talu, kuhu aastail 1920–1930 püstitati elumaja, laudake, pisike küün, suitsutuskoda ja garaaž. Jaunvalki rajas mõis 19. sajandi viimasel veerandil külavahtide tarbeks. Ēdrumi rajati 1907. aastal osana karjalautade kompleksist; säilinud on elumaja ja majapidamishoone. Delnieki talust on säilinud kolm elumaja, mis tänapäeval kannavad Sapņukalni, Delnieki ja Indriksoni nime. Neist viimane, mis oli kaugsõidukaptenite eluase, on nüüd kalurite elumaja. Kurgati elumaja rajati projekti järgi; säilinud on veel majandushoone varemed ja maakividest kelder.

Küla nimi tuleneb oletatavasti liivi keelest, sõnadest *põddõr* (põder) ja *aiga* (rannik).

## Elanike arv


* 190 (1826)
* 219 (1935)
* 124 (1969)
* 42 (1989)
* 49 (2010)

* 42 (2011)
* 39 (2018)
* 40 (2021)
* 42 (2025)


## Viited

## Välislingid
* Küla kaart
Saunags

**Saunags** (ka *Saunagciems*, liivi keeles Sǟnag) on küla (*ciems*) Lätis Kuramaal Talsi piirkonnas Kolka vallas. Ajalooliselt oli see küla liivlaste asualal.

Küla on esmamainitud 1310. aastal. Aastal 1582/1583 oli külas *Sonnagen* Piltene vakuraamatu järgi kaheksa talu, millest neli olid rendile antud. Aastal 1836 oli külas 60 elanikku. Kuni Läti iseseisvumiseni kuulus küla Dundaga mõisale. Aastail 2009–2021 kuulus küla Dundaga piirkonda.

Saunagsis asub keskaegne kalmistu ehk Vanakalmistu mägi, mis on arheoloogilise mälestisena kohaliku kaitse all.

Saunags jääb Slītere rahvusparki.  Külas kasvavad Saunagsi sanglepp (kõrgus 15.5 m), veel viis sangleppa, kaks pärna ja mänd on looduskaitse all.

Kuigi külakeskus pole otseselt muinsuskaitse all, on omavalitsus tunnistanud külasüdame kultuuriväärtuslikuks piirkonnaks. Väärtuslikeks loetakse Jūrnieki meremeeste ja kalurite majapidamist, kus vahepeal tegeleti ka käsitööga. Sealsed elumaja, ait ja laut valmisid aastal 1910, saun ja suitsutuskoda aastal 1911. Druvnieki oli põllumajandusega tegelenud kalurite-uusmaasaajate majapidamine, millest on säilinud küüni ja tõllakuuriga tall, elumaja, ait, kelder, suitsutuskoda, saun ja aiad. Vecvalki oli põllumajandusega tegelenud kalurite majapidaminemillest on säilinud aastal 1926 ehitatud elumaja, aastal 1928 rajatud laut, lehmade varjualusega küün ja tõllakuur, aastal 1935 valminud küün, aastal 1910 rajatud kartulikelder, aastal 1945 vana sauna asemele rajatud uus saun ja aastal 1957 vana aida asemele rajatud uus ait.

## Elanike arv


* 60 (1826)
* 146 (1935)
* 71 (1969)
* 13 (1989)
* 17 (2000)
* 17 (2010)

* 16 (2011)
* 15 (2015)
* 16 (2018)
* 16 (2021)
* 11 (2025)


## Viited

## Välislingid
* Küla kaart
Copterline

**Copterline** oli Eesti-Soome lennufirma, mis lendas kopteriliinil Tallinnast Helsingisse. Lennud toimusid helikopteriga AgustaWestland AW139; varem on kasutanud ka helikopterit Sikorsky S-76.

**Copterline OÜ** oli Eestis registreeritud lennuoperaator, **FastClass Oy** Soomes registreeritud asutajaettevõte, kes vastutas kopterite hoolduse eest.

Copterline läks esimest korda pankrotti 2010. aastal ja tõi põhjuseks majandusraskused. 2011. aastal taastas ettevõte oma lennuliikluse Tallinna ja Helsingi vahel. 2013. aastal ei opereerinud ettevõte Eesti-Soome vahelisi lende, vaid oli keskendunud Põhjamere sektorile. 2016. aastal läks Copterline teist korda pankrotti ja lõpetas tegevuse.

## Copterline'i lennuõnnetus

## Viited

## Välislingid
*Ettevõtte koduleht
Dolgorukov

**Dolgorukov** ehk **Dolgoruki**, ladinapäraselt **Dolgoruky** (vene keeles *Долгоруков* ehk *Долгорукий*) on vene vürstisuguvõsa, üks Obolenski suguvõsa kõrvalharu. Suguvõsast on pärit mitmed tuntud Venemaa riigitegelased ja sõjaväelased.

## Ajalugu
Suguvõsa rajajaks peetakse vürst Ivan Andrejevitš Obolenskit, kes oli Rjuriku 17. põlve järeltulija. Ta sai XV sajandil oma valdusse Dolgoruki-nimelise asula.

## Suguvõsa liikmeid
*Maria Dolgorukaja (surnud 1580), tsaar Ivan IV abikaasa
*Maria Dolgorukova (surnud 1625), tsaar Mihhail I Fjodorovitši esimene abikaasa
*Vassili Vladimirovitš Dolgorukov (1667–1746), Venemaa kindralfeldmarssal, ülemsalanõukogu liige
*Vassili Lukitš Dolgorukov (1672–1739), Venemaa diplomaat, ülemsalanõukogu liige
*Vladimir Petrovitš Dolgorukov (1696–1761), Venemaa riigiametnik, Liivimaa ja Eestimaa kuberner
*Ivan Aleksejevitš Dolgorukov (1708–1739), keiser Peeter II soosik, Jekaterina Dolgorukova vend
*Jekaterina Dolgorukova (1712–1747, keiser Peeter II kihlatu, Ivan Aleksejevitš Dolgorukovi õde
*Vassili Mihhailovitš Dolgorukov-Krõmski (1722–1782), Venemaa sõjaväelane, Moskva kuberner
*Juri Vladimirovitš Dolgorukov (1740–1830), Venemaa sõjaväelane, Moskva sõjakindralkuberner
*Mihhail Petrovitš Dolgorukov (1780–1808), Venemaa sõjaväelane
*Dmitri Ivanovitš Dolgorukov (1797–1867), Venemaa diplomaat
*Vassili Andrejevitš Dolgorukov (1804–1868), Venemaa sõjaväelane ja riigiametnik
*Vladimir Andrejevitš Dolgorukov 1810–1891, Venemaa sõjaväelane, Moskva kindralkuberner
*Pjotr Vladimirovitš Dolgorukov (1816–1868), vene ajaloolane
*Pjotr Dmitrijevitš Dolgorukov (1866–1951), Venemaa liberaalne poliitik
*Vassili Aleksandrovitš Dolgorukov (1868–1918), keiser Nikolai II õukondlane

## Kirjandus
*Долгоруков, Пётр Владимирович. *Российская родословная книга*. Частъ первая. С. Петербургь: Печатано вь типографии Эдуарда Веймара, 1854.
*Долгоруков, Пётр Владимирович. *Сказания о роде князей Долгоруковых*. СПб., 1840 http://publ.lib.ru/ARCHIVES/__Raritetnye_knigi/Dolgorukov_P_Skazaniya_o_rode_knyazej_Dolgorukovyh.pdf.

## Välislingid
*Dolgorukovi suguvõsa genealoogia saidil angelfire.com
Harry Karro

**Harry Karro** (10. aprill 1930 Tallinn – 24. jaanuar 2009) oli eesti näitleja ja stsenarist.

Ta lõpetas 1944. aastal Tallinna 9. algkooli ja 1953. aastal GITISe eesti stuudio.

1945. aastast töötas ta Estonia teatris jumestajaõpilasena, aastatel 1946–1948 oli Eesti NSV Riikliku Noorsooteatri näitleja. Aastatel 1953–1956 töötas ta näitlejana Draamateatris, 1961–1963 näitlejana Nukuteatris ja 1964–1972 teatris Vanemuine. Aastatel 1956–1961 töötas ta Eesti Televisioonis režissööriabina.

Ta on teinud stsenaristi ja režissöörina telefilme näitlejatest ("Teatrihetked Lia Laatsiga", 1976; "Einari Koppel rollideprismas", 1976), kirjutanud laste- ja nukunäidendeid ("Talvetaadi jääpalee", 1974), estraadipalu ja följetone.

## Isiklikku
Ta oli 1964. aastast abielus Lia Laatsiga. Neil sündis tütar Kadi.

## Viited

## Kirjandus
* "Eesti teatri biograafiline leksikon". Tallinn 2000
Tõnismägi (mägi)

**Tõnismägi** on Tallinna keskosas asuv Keskkõrgendiku keskosa. See on 30,9 m üle merepinna. Kõrgendikul paikneb Tõnismäe asum. 

Tõnismäeks võib pidada üsna lauget maatõusu umbes Toom-Kuninga ja Õllepruuli tänava vahelises lõigus, kus Suur-Ameerika tänava joonelt tõuseb maapind 17,5 meetrilt umbes 100 meetrit põhja suunas 27,5 meetrini merepinnast. Edasi jätkub maatõus kirde suunas ja Tõnismäe kõrgeim „tipp“ (31–31,7 meetrit) asub Läti Vabariigi saatkonna hoovis, Tõnismägi 10. 

## Ajalugu
Tõnismägi on saanud nime Tõnismäe Antoniuse kabeli järgi. Varasemal ajal on kasutatud ka nime *Antoniuse mägi*. Eri aegadel on Tõnismäge kutsutud ka muude nimedega: Veskimägi ja Riia mägi, Väike-Tõnismägi, Käomägi, Kukumägi.  Tõnismäe nimi esineb dokumentides väga mitmesugustes variantides näiteks: Sunte Anthoniesberg (1469), St. Tonnies Berg (1654), rootsi keeles Tönnisberget (1686), 1795. aastal Tönnisberg jne.

Tõnismägi olnud tunduvalt kõrgem kui praegu, kuid kõrgendikku on Tallinna kaitse huvides mitme sajandi kestel madalamaks kaevatud. Tõnismägi oli enne Tallinna linnamüüri vallikraavi ja bastionide ehitamist otseses ühenduses Toompeaga madalama, nn mäekaela (*collum montis*) kaudu. Tõnismäge on mitmel korral strateegilistel kaalutlustel madalamaks kaevatud (viimane suurem mahakaevamine oli 1744. aastal). Nii on tekkinud ka Hariduse tänava äärne järsak.

## Vaata ka
*Tõnismäe Antoniuse kabel
## Viited
Ida-Virumaa Valgevene Kultuuriselts Bez

**Ida-Virumaa Valgevene Kultuuriselts Bez** on Ida-Virumaal Jõhvis aastast 1989 tegutsev Eesti valgevenelaste selts. Seltsi juhataja on Zinaida Klõga.

Selts asutati 1989. aastal Vladimir Dehteruki (Владимир Дехтерук) eestvõttel.

## Viited

## Välislingid
*Seltsist Etnowebi kodulehel
Fljuza Hairullina

**Fljuza Hairullina** (baškiiri Флүзә Хәйруллина, vene keeles Флюза Тимергазимовна Хайруллина; sündinud 7. veebruaril 1960 Baškiirias Novo-Kurutšjovo külas) on baškiiri päritolu ühiskonnategelane, kes edendab ja tutvustab Eestis baškiiri kultuuri.

Ta sündis aastal 1960 Novo-Kurutšjovo külas Bakalõ rajoonis Baškiirias.

Ta on Tallinna Baškiiri Kultuuri Ühenduse Agizel esimees ja Baškortostani Vabariigi teeneline kunstnik.

## Viited

## Välislingid
*
Rindesõprade päevad

**Vabariiklikud rindesõprade päevad** olid peamiselt Eesti Laskurkorpuses võidelnud Punaarmee sõjaveteranide kokkutulekud Eesti NSVs. 

Kokkutulekutel esinesid sõjaveteranide ansamblid.

## Välislingid
*1987. aasta päevade märk
*Foto 1987. aasta päevadelt
Sekundomer.ee

**Sekundomer.ee** on venekeelne Eesti sporti ja märkimisväärselt Ida-Virumaa sporti kajastav veebisait. Veebisaidi lõi 2005. aasta maikuus Aleksandr Komšin. Veebisaidilt on leida spordiuudiseid, intervjuusid sportlastega, fotosid ja videomaterjali.

## Välislingid
*Sekundomer.ee
Määratlemata kodakondsusega isikud Eestis

**Määratlemata kodakondsusega isikud Eestis** on tüüp kodakondsuseta isikuid Eestis, kellel pole Eesti kodakondsust ja kes ei ole pärast NSV Liidu lakkamist kasutanud võimalust, et saada endale NSV Liidu järglasriigi Venemaa Föderatsiooni kodakondsust, kuigi neil on olnud selleks võimalus.

2024. aasta 1. jaanuari seisuga elas Eestis 62 216 määratlemata kodakondsusega isikut. Nende arv on olnud pidevas langustrendis. Näiteks 2011. aastal elas Eestis 84 494, 2006. aasta lõpul aga 125 799 määratlemata kodakondsusega isikut. Kodakondsuseta isikute arv Eestis väheneb Eesti kodakondsuse omandamise, mõne teise riigi kodakondsuse omandamise ja inimeste surma tõttu.

2021. aasta rahvaloenduse andmetel elas Eestis 31. detsembri 2021 seisuga 66 592 määratlemata kodakondsusega isikut (35 486 meest ja 31 106 naist). Neist 60 olid alla 15-aastased, 1138 inimest 15-29-aastased, 24 068 inimest 30-49-aastased, 22 096 inimest 50-64-aastased ja 19 230 inimest 65-aastased ja vanemad.

Määratlemata kodakondsusega isikute arv on viimase kümne aastaga vähenenud 30 000 isiku võrra. Uusi määratlemata kodakondsusega noori lisandub vähe. Kui aastal 2010 elas 1. juuli seisuga 1914 määratlemata kodakondsusega inimest, kel oli vanust 15 eluaastat või vähem, siis 2020. aasta 1. juuli seisuga elas Eestis vaid 133 määratlemata kodakondsusega inimest, kel vanust 18 eluaastat või vähem. 2024. aasta alguse seisuga moodustab määratlemata kodakondsusega inimeste arv Eesti elanikest 4,5%.

## Viited

## Välislingid
*Statistikaamet:Tõetamm Määratlemata kodakondsusega isikud
*Kurioosne lugu: endine hallipassinaine protesteerib kohtus Eesti kodakondsuse vastu Delfi Uudised, 07.11.2018 
*Hall pass, millal sa ükskord kaod? Margarita Konrõševa, Euroopa Parlamendi liikme Yana Toomi Eesti büroo, 18.11.2019
Lina Fjodorova

**Lina Aleksejevna Fjodorova** (vene keeles Лина Алексеевна Фёдорова; sündinud 20. detsembril 1997 Moskvas) on Venemaa iluuisutaja.

Iluuisutamist tutvustas talle vanaema, kui Lina oli 4-aastane. Esialgu osales Lina naiste üksiksõidus, kuid 2009. aastast Maksim Miroškiniga paarissõidus.

Miroškiniga saavutas ta 2012. aasta noorte taliolümpiamängudel teise koha ja 2015. aasta juunioride iluuisutamise maailmameistrivõistlustel pronksi.
Maksim Miroškin

**Maksim Romanovitš Miroškin** (vene keeles Максим Романович Мирошкин; sündinud 22. mail 1994 Jekaterinburgis) on Venemaa iluuisutaja.

Lina Fjodorovaga saavutas ta paarissõidus 2012. aasta noorte taliolümpiamängudel teise koha ja 2015. aasta juunioride iluuisutamise maailmameistrivõistlustel pronksi.
Henri Pirenne

**Henri Pirenne** (23. detsember 1862 Verviers – 22. oktoober 1935 Uccle)
oli Belgia ajaloolane.

Ta oli 1886–1930 Genti ülikooli keskaja ajaloo ja Belgia ajaloo professor. 

Ta väitis, et islami sissetung tekitas Lääne- ja Põhja-Euroopa ühiskondlikus ja majanduslikus arengus suurema katkestuse kui suur rahvaste rändamine (Pirenne'i tees). Ta kinnitas, et Belgia territoorium on keskajast saadik olnud poliitiliselt ühtne ning oli romaani ja germaani rahvaste vaimse ja kaubandusliku läbikäimise tulipunktis. Ta uuris ka keskaegse linna elu. 

Ta oli üks Annaalide koolkonna inspireerijaid. 

Esimese maailmasõja ajal oli ta Saksa okupatsiooni aegse vägivallatu vastupanu üks juhtkujusid.

## Teoseid
**Histoire de la constitution de la ville de Dinant au moyen âge*, 1889
**Histoire de Belgique*, kd 1–7, 1900–1932
**Les Villes du moyen âge*, 1927
**Mahomet et Charlemagne*, 1937
Pierre Goubert

**Pierre Goubert** (25. jaanuar 1915 Saumur – 16. jaanuar 2012 Issy-le-Molyneaux) oli prantsuse ajaloolane.

## Teosed
**Beauvais et le Beauvaisis de 1600 à 1730*, 1960
**Louis XIV et vingt millions Français*, 1965.
**Mazarin*, 1990 
**Un parcours d'historien. Souvenirs, 1915-1995*, 1996.
2015. aasta juunioride iluuisutamise maailmameistrivõistlused

**2015. aasta juunioride iluuisutamise maailmameistrivõistlused** toimusid 2.–8. märtsini 2015 Tallinnas Tondiraba jäähallis.

Võistlusel tehti kindlaks 2014.–2015. hooaja juunioride maailmameistrid meeste (Shoma Uno Jaapanist) ja naiste üksiksõidus (Jevgenija Medvedeva Venemaalt), paarissõidus (Yu Xiaoyu ja Jin Yang Hiinast) ning jäätantsus (Anna Janovskaja ja Sergei Mozgov Venemaalt).

Eestit esindasid Samuel Koppel meeste üksiksõidus, Kristina Škuleta-Gromova naiste üksiksõidus ja Marina Elias Denis Korelinega jäätantsus.
Lighthouse

"**Lighthouse**" on eesti helilooja Erkki-Sven Tüüri 1997. aastal keelpilliorkestrile loodud teos. Muusikateose pikkus on 9 minutit. Teose kandis esimest korda ette 5. augustil 1997 Saksamaal Ansbachis orkester Bachwoche Ansbach Ensemble (dirigent Thomas Hengelbrock).

## Viited